MTV kohtus Eesti riigipeaga Tallinnas, kus Ilves külastas Tallinn Music Weeki festivali.

"Soomel on varjupaigataotlejatega juba pikk ajalugu, sest esimesed somaallased saabusid teie riiki juba 1980ndatel. Praegune olukord on tekitanud vastuseisu ja reaktsiooni paremäärmuslaste seas, nagu on näha Odini Sõdalaste puhul. Need on väga negatiivsed ilmingud," rääkis Ilves.

"Meie olukord pole võrreldavgi Soome omaga, ent need ilmingud on hakanud ka Eestis pead tõstma."

Taolisi äärmusliikumisi on Eestiski. Ilves ütles, et paljudes asjades on Eesti võtnud eeskuju Soomest. "Vaatamata mõne Soome poliitiku viimase aja väljaütlemisele on Eesti väga avatud ja liberaalne ühiskond. Praegusel hetkel on aga meilgi märgata midagi, mida ma ei uskunud kunagi nägevat, nimelt äärmusliikumiste tõusu," tõdes president.

"Ma ei süüdista Soomet, ent me teeme palju asju sarnaselt Soomele. Ma pole selle pärast mures, aga ma pole ka rahul."

Kuidas võttis Eesti lõppeval nädalal vastu esimesed sõjapõgenikud? "Varjupaigataotlejate saabumisele on pööratud väga vähe tähelepanu. See pole mulle üllatuseks, aga olen ikkagi rõõmus, et nende saabumisse on suhtutud mõistlikult. "Ma loodan, et Eestis ei minda kaasa äärmuslaste õhutatud rassismiõhkkonnaga."